ЧРЕЗ ПРЕДСЕДАТЕЛЯ

 НА ОБЩИНСКИ СЪВЕТ-ГРАД РУСЕ

 АКАДЕМИК ХРИСТО БЕЛОЕВ

 ДО КМЕТА НА ОБЩИНА РУСЕ

 Г-Н ПЕНЧО МИЛКОВ

 П И Т А Н Е

 ОТ ГРУПАТА ОБЩИНСКИ СЪВЕТНИЦИ

 „ СДС- ГРАЖДАНИТЕ“

На основание чл. 33, ал. 1, т.4 от Закона за местното самоуправление и местната администрация и чл. 103, ал.2 във връзка с чл. 104 от Правилника за организацията и дейността на Общински съвет - Русе, неговите комисии и взаимодействието им с общинската администрация

**ОТ ГАЛИЧКА НИКОЛОВА,**

общински съветник в Общински съвет – Русе

След като се запознахме с подробната и добре обмислена **П Р О Г Р А М А**

**Н А О Б Щ И Н А Р У С Е ЗА НАМАЛЯВАНЕ НА РИСКА ПРИ БЕДСТВИЯ 2021-2025** г и тревогата от често възникващите в България бедствия, предизвикани от неконтролируеми природни явления, или човешка грешка, некомпетентност или невнимание, които биха могли да доведат до човешки жертви и материални щети , бих искала подробно да запознаете Общинските съветници и Гражданите на Русе със следните въпроси:

1. Има ли община Русе разработен и актуализиран „План за защита при бедствия“ след 2019 година, датата на последната публикация на сайта на Община Русе – кой го е изготвил , актуализиран ли е с териториалните структурите на единната спасителна система / ПБЗН, МВР, Военно формирование, военно окръжие и др. / на територията на общината.
2. Кои длъжностни лица са членове на общинския щаб за защита при бедствия и как е организирано оповестяването им.
3. Кои са потенциално опасните водни обекти на територията на община Русе. Кои ги стопанисва и какви превантивни мерки са предприети за недопускане на наводнения на прилежащите територии на водните обекти.
4. Какви мерки са предприемат за почистване на р. Русенски Лом, в частност територията от Дъговия мост до устието в р. Дунав, от паднали дървета, клони и др. наноси с цел недопускане покачването на нивата при високи води следствие на обилни валежи.

Благодаря предварително за отговора. Бих желала да го получа устно и писмено на предстоящата сесия на 25 април 2024г.

 С уважение: Галичка Николова, общ. съветник

 ПК “Граждани за общината“